Пиер Реверди
Изгубен път
писта за отлитане

Превод от френски: Стефан Гечев, 1987

chitanka.info

Сега съм се излегнал на стълбове от пепел

А ти си се издигнал върху колони златни

Не мога да се спущам във бездните злощастни

Небето е под мене

Покрило е смъртта

От стиховете мътни успях да се измъкна

Не мога да се върна

Със сол покрих чертите на моето лице

И нямам вече място в света от мен напуснат

Търси във слънцето

Търси във мрачините

И във сърцето си невероятно ехо

Към скучните следи на заточение у тебе

И по-високо даже

(1944)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.